Narodna skupština
20140512

Iz razloga da radnici koji rade u ovim restrukturiranim sistemima izađu iz agonije neizvesnosti, za koju opet kažem da nije isključivo odgovorna ova Vlada, niti prethodna, niti ona pre nje, nego i one prethodne vlade. Mi kažemo da ćete biti efikasniji ukoliko se definišu jasni rokovi, jer do sada nije bilo dovoljno efikasnosti da se ovaj posao završi. Drugo, važno je i zbog poverilaca, jer je, po nekim procenama koje po priznanju ljudi iz Ministarstva privrede nisu dovoljno precizne, blokirano negde oko milijardu ili nešto više evra i to jeste izvan tokova privrede u ovom trenutku. Dakle, u tom smislu, naš dobronamerni predlog jeste da definišite rokove da bismo bili mnogo efikasniji. Neće biti uspeha, jer mislim da ovde većina nas živi i radi u dva različita sistema, u sistemu društvene svojine i od devedesetih godina transformacije te društvene svojine u privatnu. Očigledno je da imamo taj problem i odnos prema uopšte procesu privatizacije.